SOLAR แรงไม่ตก! 3 วันหุ้นพุ่งเกือบ 59% ฟากบริษัทแจงชัดไม่มีพัฒนาการสำคัญใดๆหนุน
SOLAR แรงไม่ตก! 3 วันหุ้นพุ่งเกือบ 59% ฟากบริษัทแจงชัดไม่มีพัฒนาการสำคัญใดๆหนุน โดย เวลา 10.52 น. อยู่ที่ระดับ 2.92 บาท บวก 0.22 บาท หรือ 8.15% ด้วยมูลค่าซื้อขาย 49.38 ล้านบาท
7 ก.พ. 2561

ผู้สื่อข่าวรายงานว่า บริษัท โซลาร์ตรอน จำกัด (มหาชน) หรือ SOLAR ณ เวลา 10.52 น. อยู่ที่ระดับ 2.92 บาท บวก 0.22 บาท หรือ 8.15% ด้วยมูลค่าซื้อขาย 49.38 ล้านบาท โดยราคาหุ้นปรับตัวขึ้นแรง 3 วัน ติด โดยนับตั้งแต่หุ้นยืนที่ระดับ 1.84 บาท เมื่อวันที่ 2 ก.พ.61 จนถึงล่าสุดหุ้นปรับตัวขึ้นแล้วเกือบ 59%

ด้านบริษัท โซลาร์ตรอน จำกัด (มหาชน) หรือ SOLAR วานนี้(6ก.พ.) แจ้งว่าตามที่สภาพการซื้อขายหลักทรัพย์ของบริษัทมีการเปลี่ยนแปลงไปอย่างมากในช่วง 2-3 วันที่ผ่านมาและตลาดหลักทรัพย์ฯให้ชี้แจงข้อมูลนั้น บริษัทมีความประสงค์ในการชี้แจงให้ผู้ถือหุ้นและนักลงทุน เพื่อให้ได้รับข้อมูลเพียงพอในการตัดสินใจซื้อขายหุ้น โดยบริษัทยังไม่ได้มีพัฒนาการใดๆ ที่สำคัญเพิ่มเติม ซึ่งหากบริษัทมีข้อมูลหรือพัฒนาการที่สำคัญ บริษัทจะแจ้งให้ทราบโดยเร็วที่สุด